09.04.2019 20:45 Sursa foto:TVR Moldova Vizualizari:

20 de elevi din Franţa au petrecut o săptămână în Republica Moldova

Experienţă inedită pentru 20 de elevi francezi. Tinerii, împreună cu doi profesori, au petrecut o săptămână în Republica Moldova. Este vorba despre un schimb de experienţă între şcoli, organizat la iniţiativa Liceului Teoretic „Ion Creangă'' din Bălţi. Elevii din Franţa au rămas plăcut surprinşi de ospitalitatea basarabenilor şi speră să revină pe aceste meleaguri.

Şi cum este vorba de un schimb de experienţă între şcoli, a venit şi rândul elevilor francezi să ajungă în Republica Moldova.



Pe lângă faptul că au învăţat câteva cuvinte în limba română, au vizitat oraşul Bălţi, au mers la ore împreună cu elevii din Republica Moldova, au dansat, au cântat, au participat la un atelier de măiestrie populară. Apoi au vizitat Mănăstirea Curchi şi Casa Olarului. Pentru a interacţiona cat mai bine cu oamenii locului, au fost cazaţi în familii de basarabeni.



Profesorii de la Liceul Ion Creangă se gândesc deja la o nouă colaborare care îi poate duce în Marea Britanie.